Šlėna
Šlėna – upelis Jonavos ir Kauno rajonuose, Neries dešinysis intakas, įtekantis Andruškonių atodangos pakraštyje, 24,3 km atstumu nuo žiočių. Prasidėjusi aukštumose prie Stavidvario, kerta kelią  232  Vilijampolė–Žeimiai–Šėta . Žemupyje įsiterpusi į gilų miškingą slėnį. Prie Šlėnos įkurtas Kulvos geomorfologinis draustinis, šalia stūkso Mažųjų Žinėnų piliakalnis.